APOLLO 23 1974. GADA 24. AUGUSTS
Kungi, ceru, ka neiztraucēju.
O, palūk, zēni!
Džīns Krancs, Džonsona kosmosa centra jaunais direktors,
atnācis apraudzīt vienkāršos darbarūķus.
Nodomāju, kas tur liels, piekāpšu un atvadīšos.
Turklāt gribēju tevi personīgi apsveikt
ar to, ka beidzot esi komandieris, Maik. Pelnīti.
Es to novērtēju, Džīn.
Paklau, pasaki Nīlam, ka es galvoju,
ka mēs nosēdīsimies labāk nekā viņš un Bazs.
Domāju, visi nosēdās labāk nekā viņš un Bazs.
Kungi, ar dievpalīgu!
Hjūstona, te Kenedija raga starta vadība.
Starts pēc stundas un desmit minūtēm, laika atskaites pauze.
Plānotā pauze lidojuma vadības maiņai.
Sapratu, Kenedij. Pauze stundu un desmit minūtes pirms starta.
CAPCOM, vai ir savienojums ar astronautiem?
Ir, Dīk.
Džeimstaunas bāze, te Hjūstona. Pieslēdzu jūs lielajam ekrānam.
Vai dzirdat? Beidzu.
Hjūstona, te Džeimstaunas bāze. Mēs jūs dzirdam.
Labāk nesāciet svinēt bez mums!
Ne prātā nenāk, Ed.
Administrators Vaizners tagad teiks runu.
Herijs teiks runu? Tas prasīs vairākas stundas.
Es runāšu īsi, Gordo. Zinu, ka tu nespēj ilgi noturēt uzmanību.
Šī ir liela diena.
Svarīga diena mūsu valstij.
Daudzi teica, ka šāda diena nekad nepienāks.
Bet šī arī ir liela diena NASA.
Un ir tikai pareizi, ka mums šī diena ir jāatzīmē kā svarīga
mūsu programmas annālēs.
Jo šodien
pirmoreiz par lidojuma direktori kļūst sieviete.
Viņa nopelnīja paaugstinājumu pie šī galda
ar godprātīgu darbu atbilstoši šīs programmas augstākajiem standartiem.
Ar tehnisko un profesionālo zināšanu dziļumu.
Bet galvenokārt ar izrādīto līderību
Džeimstaunas bāzes izveidošanas laikā.
Viņas spējas nav apšaubāmas.
Raksturs un godaprāts - nevainojami.
Un tā, dāmas un kungi, prezidenta Kenedija vārdā
man ir tas gods un privilēģija iepazīstināt jūs
ar baltās komandas jauno lidojuma direktori Apollo 23 startam -
Airīnu Hendriksu.
Paldies. Paldies visiem.
Es nebūtu nekas bez cilvēkiem, kas strādājuši pirms manis.
Esmu lepna, ka varu vadīt šo izcilo profesionāļu komandu.
Atpakaļ pie darba! Mums jāpalaiž misija.
Man vajag pacelšanās trajektorijas precizējumus.
Aiziet!
Airīna, tagad, kad esi atbildīgā,
mēs gribētu izteikt dažas sūdzības.
Piemēram, par dušu.
Un par pārtiku.
Un par defektīvajiem termālā ledus urbja asmeņiem.
Un par pārtiku.
Un par apmēram 5000 citām lietām, ko labprāt nodosim Apollo 23 pārziņā,
kad viņi te nākamnedēļ ieradīsies.
Labi, draugi. Ziņa saņemta.
Un es ar prieku uzklausīšu visas jūsu sūdzības,
tiklīdz aizsūtīsim to putniņu ceļā uz Mēnesi.
Tam putniņam te bija jābūt jau pirms divām nedēļām.
Pirmā diena, un tu jau atpaliec no grafika, Airīna.
Nodošu tavu sūdzību, kur pienākas, Gordo.
- Čārlij, pārtrauc video pārraidi! - Jā, kundze.
KRODZIŅŠ OUTPOST
Bet tagad uz brīdi novērsīsimies no Apollo 23 starta
un atgriezīsimies pie mūsu speciālreportāžas.
Pēc dažām minūtēm būs zināms,
vai Ilinoisas štata senāts ratificē grozījumus par vienlīdzīgām tiesībām,
un skaits ir ļoti tuvu.
VIENLĪDZĪGAS TIESĪBAS
Prezidents Kenedijs grozījumu pieņemšanu pasludināja par prioritāti
savā inaugurācijas runā.
Pēdējos divos gados ir bijis daudz aktivitāšu.
Viņa administrācija ir centusies pārliecināt
štatu likumdevējus visā valstī.
Līdz šai dienai 36 štati ir ratificējuši grozījumus.
Pietrūkst vēl tikai viena štata.
Atbalstītāji jau bija atmetuši cerības attiecībā uz Ilinoisas štatu,
līdz republikāņu gubernators Oglvijs pagājušā gada sākumā negaidīti
izteica atbalstu grozījumiem...
Jā, es zināju!
...kas radīja politisku...
Acumirkli...
Man ziņo, ka balsojums ir izdarīts.
Un balsojums...
ir "jā".
Laikam bojāts aktuators.
Nomaiņa prasīs dažas minūtes,
tad varam atbrīvot torni.
Man nekur nav jāsteidzas.
Skaista mašīna.
Es turu rokā Apollo 24 pamatapkalpes sarakstu.
Kāpēc man ir sajūta, ka tu kaut kāda iemesla pēc velc garumā?
Nesaprotu, par ko tu runā.
Šie astronauti ir, sākot ar augstāko pakāpi...
Elena Veiverlija, misijas komandiere,
Herisons Lū un...
Dīks Sleitons.
Ko?
Beidz, Dīk. Ko tu dari?
Medicīniskās komisijas lidošanas atļauja ar visiem parakstiem un zīmogiem.
Tev ir problēmas ar sirdi kopš Mercury. Visi to zina.
Pēc komisijas oficiālā atzinuma tas vairs nav lidojuma riska faktors.
Kā to apliecina dokuments tavās rokās.
Prezidentam tas nepatiks.
Viņš domās, ka tas ir publicitātes triks.
Viņš var strīdēties ar ārstu, ja viņam tas nepatīk.
Kā astronautu nodaļas vadītājs
es iekļauju Dīku Sleitonu Apollo 24 pamatapkalpē.
Cik man zināms, tas ir pēdējais vārds.
Ak kungs!
Zinu, nav patīkami to dzirdēt.
Tā ir pilnīgi nepieņemama uzvedība.
Ticiet man, viņi abi saņems bargu sodu.
Es mazāk domāju par viņu sodīšanu kā tādu.
Es drīzāk gribu noskaidrot emocionālos iemeslus
šai antisociālajai uzvedībai.
Antisociālajai? Nu...
Viņi nav psihopāti.
Uzspridzināja tualetē pirotehniku.
Stulbs joks, un viņi par to tiks sodīti.
Domāju, mums jānoskaidro,
vai tam pamatā nav kaut kādas problēmas mājās.
Un es gribētu, lai sarunās piedalās arī misis Stīvensa,
jo viņas dēls ir viens no iesaistītajiem.
Misis Stīvensa nevar ierasties darba pienākumu dēļ.
Jā, viņa ir astronaute. Es zinu.
Tāpat kā viņas vīrs.
Un mans vīrs. Viņi abi šobrīd ir uz Mēness.
Arī to es zinu, misis Boldvina.
Un varu tikai iztēloties, kādu stresu izjūt abas ģimenes.
Mēs tiekam galā.
Paldies, ka mani informējāt.
Varat būt drošs, es ar to tikšu galā.
- Nu... - Paldies.
Paldies, ka veltījāt laiku, misis Boldvina.
Lai neviens neteiktu ne vārda, līdz būsim mājās!
Un tad mēs apspriedīsim piemērojamo sodu
par skolas īpašuma bojāšanu.
Ejam!
- Jā, kundze. - Jā, kundze.
Es gribētu šodien redzēt tēta seju.
Pateicības dienā mēs strīdējāmies,
vai grozījumi nozīmē to, ka būs kopīgas tualetes.
Tad tās būtu tīrākas.
Džons Steniss bruņoto spēku komisijā cīnīsies
pret sieviešu tiesībām karot, redzēsiet.
Lai gan demokrāts, viņš tomēr ir no Misisipi.
Misisipi, Kalifornija - kāda starpība.
Amerikāņi nenoskatīsies, kā viņu meitas dodas karā, ticiet man.
To pašu teica par sievietēm kosmosā.
Tas ir tikai laika jautājums.
Grozījumi par vienlīdzīgām tiesībām, Pema, nevis grozījumi par geju tiesībām.
Varat būt tik ciniski, cik jums tīk, bet pārmaiņu vēji pūš.
Aktuatora nomaiņa un pārbaude pabeigta.
Slēdzam ciet un pametam torni.
Veikšu pārbaudi no starta vadības centra.
Esmu izsalcis.
Vai viņiem vēl ir tie trīskārtainie čīzburgeri...
FIDO, vai mums ir jaunākās vēja prognozes?
Jā, direktore. Tikko saņēmu datus no raga balona.
- Atbilst starta parametriem. - Uzmani datus!
Pagājušajā lidojumā gandrīz pārsniedzām uzplūdes leņķa robežas.
Ak dievs!
- Ak nē! - Nezinu. Arī es to redzu.
Aizslēdziet durvis!
ATKAL MĀJĀS
Pagājušas sešdesmit dienas
kopš Apollo 23 šokējošā sprādziena
uz starta platformas Kenedija ragā.
Traģēdijā dzīvību zaudēja 12 zemes apkalpes locekļi,
kas sprādziena brīdī bija tornī,
viņu vidū arī jaunieceltais Džonsona kosmosa centra direktors Džīns Krancs.
Par viņu nāvi joprojām skumst visa programma un nācija.
Trīs astronauti, kurus no sprādziena paglāba
starta avārijas glābšanas tornis,
joprojām atgūstas no ievainojumiem, ko guva,
kad bojātais komandmodulis piezemējās pludmalē, nevis okeānā.
Tikmēr trīs astronauti, kas atstāti Džeimstaunas bāzē,
turpina veikt eksperimentus un uzturēšanas darbus
Amerikas pirmajā pastāvīgi apdzīvotajā mītnē uz Mēness.
Astronautiem Boldvinam, Stīvensam un Pūlai krājumus piegādā
bezpilota raķete Titan, kamēr viņi gaida, kad NASA izmeklēšanas komisija
noteiks Saturn V sprādziena cēloni.
Astronautus nenomainīs cita apkalpe,
kamēr komisija nebūs atzinusi, ka Saturn raķetes atkal var lidot.
FIB joprojām uztrauc iespējamība,
ka VDK operatīvie darbinieki varētu būt sabotējuši Apollo 23,
lai aizkavētu darbu Džeimstaunas bāzē.
Tādēļ mēs gribētu sākt intervēt
jūsu atbalsta personālu šeit, Džonsona kosmosa centrā,
un NASA iestādēs Kenedija ragā, Reaktīvo dzinēju laboratorijā un visā valstī.
- Saprotu. - Es ne.
Visu cieņu, bet kāpēc FIB joprojām lien tajā truša alā?
Mēs zinām cēloni. Un tas nebija kaut kāds krievu slepenais aģents.
Jūs domājat, ka zināt cēloni.
Un mūsu izmeklēšana jau ir atklājusi
neskaitāmus drošības protokola pārkāpumus NASA iestādēs,
kas varētu būt ļāvuši padomju aģentiem
piekļūt slepenai informācijai
par Džeimstaunas bāzes militāro paplašināšanos nākotnē.
Nu labi.
Tieslietu departaments īpašajam aģentam Donahjū ir devis brīvību
izmeklēt katru pavedienu, kas varētu būt saistīts ar drošības pārkāpumiem NASA.
Esmu pārliecināts, ka izmeklēšanas komisija ar viņu pilnībā sadarbosies.
Paldies, ka atnācāt.
Nevaru sagaidīt, kad šis būs aiz muguras.
Vai blakus ir brīva vieta?
Vaizners tevi grib satikt.
Lieliski.
Tagad katru dienu uz to jāskatās, ko?
Uztur dzīvu viņa piemiņu.
Neko tā neuztur.
Zini, ko tā dara?
Atgādina, cik nenozīmīgi mēs šajā telpā esam.
Kā to saprast?
Ja tur būtu gājis bojā astronauts,
būtu daudz vairāk nekā tikai plāksnīte un bilde.
Pēc Apollo 1 nebija iespējams ieslēgt televizoru
vai ieskatīties žurnālā vai avīzē mēnešiem ilgi,
lai tur nebūtu redzamas šo puišu sejas.
"Amerikāņu varoņi." "Labākie no labākajiem."
"Nācija sēro."
Bet, ja nomirst viens no mums,
viens no anonīmajiem bezvārda kareivjiem misiju vadības centrā,
tad ir tikai bilde un plāksnīte
un atkal var skatīties situāciju komēdijas un zinātniskās fantastikas seriālus.
Pārējie 11 puiši, kas mira kopā ar Džīnu? Zini, kas viņi ir?
Viņi ir tikai pārējie 11 puiši.
Vai tu esi dzēris, Bil?
Es neesmu darbā. Un tā nav tava darīšana.
Kā tu te iekļuvi?
Piedodiet. Tētis mani ielaida.
Oktavio Rosaless? Viens no apkopējiem.
Ā, Oktavio. Jā, es zinu, kurš tas ir.
Viņš runāja ar vienu no apsargiem, kas atļāva.
Tiešām?
Logaritmi. Nevarēju ciest.
Nav pārāk grūti.
Vēl ne.
Jūs gribējāt mani satikt, mister Vaizner?
Apsēdieties, mis Medisone!
Izmeklēšanas komisija vēlas, lai aizbraucat pēc ārējā ziņojuma,
kas sagatavots par Saturn sprādzienu, un atvedat mums.
Ko nozīmē "aizbraukt pēc"?
To arī nozīmē. Aizbraukt pēc ziņojuma un atvest to mums.
Tātad tagad es esmu kurjers? Viena lieta ir nesaņemt paaugstinājumu,
bet negaidīju, ka mani pazeminās par pastnieci.
Mis Medisone, mēs par to jau runājām.
Airīna Hendriksa bija kvalificētākā persona
baltās komandas lidojuma direktora amatam...
Lai gan aģentūrā nostrādājusi mazāk nekā piecus gadus,
bet es esmu NASA kopš 1966. gada.
Man žēl. Patiešām.
Bet šis jautājums ir izsmelts.
Labi. Bet es neesmu kurjers.
Situācija ir delikāta.
Pirms diviem mēnešiem komisija lūdza kādam ārējam ekspertam
veikt Saturn programmas pilnīgu analīzi.
Kādam, kurš varētu sagatavot pārskatu
par izstrādes un darbības sistēmām
un sniegtu mums vērtīgu viedokli.
Nu šī analīze ir pabeigta.
Runā, jums esot pārliecinoši pierādījumi,
ka otrās pakāpes LH2 izplūdes vārsta metāla nogurums radīja noplūdi,
kas izraisīja sprādzienu.
Man nepatīk tenkas.
Bet šajā gadījumā baumas ir patiesas.
Esam gatavi no jauna atvērt Saturn ražošanas līniju un novērst brāķi,
bet esošā raķešu flote
būs jāremontē, pirms tā atkal varēs lidot.
Varat iedomāties, cik steidzamas ir komisijas rekomendācijas,
lai Saturn atkal varētu lidot.
Mums pietrūkst tikai ziņojuma par sistēmu analīzi.
Kāpēc šis ārējais eksperts nevar savu ziņojumu nosūtīt pa pastu?
Vai kāpēc to nevar atvest kāds no apakšniekiem?
Viņš ziņojumu nodos vienīgi jums.
Nē.
Viņš to nedos nevienam citam.
Es negribu viņu redzēt.
Tas nav personiski. Viņš uzbūvēja Saturn V, un mums vajag viņa analīzi.
Viņš ir kara noziedznieks. Viņu vajadzētu tiesāt...
Tas ir jūsu viedoklis.
Un tas atšķiras no komisijas vairākuma viedokļa.
Mums vajag doktora fon Brauna sagatavoto ziņojumu,
un viņš mūs ir informējis, ka to nodos vienīgi jums.
Diemžēl man būs jums jālūdz atvest to mums.
Padomju Savienība šodien paziņoja, ka viņu Mēness bāzē Zvezda
ieradusies pirmā trīs kosmonautu apkalpe
un tā ir gatava ekspluatācijai.
Bāze Zvezda arī atrodas Šekltona krātera malā -
13 kilometrus uz ziemeļrietumiem no amerikāņu Džeimstaunas bāzes.
Šodien pirmoreiz
PSRS un ASV apkalpes
uz Mēness virsmas atrodas vienlaicīgi.
Būtu milzīga kļūda
ļaut mūsu zēniem
komunicēt ar sovjetiem uz Mēness,
mister prezident.
Es...
saprotu tavu viedokli
un novērtēju padomu,
bet ne jau tādēļ es tev zvanu.
Gribu tevi informēt,
ka esmu nolēmis tev piedot
visus noziegumus, ko tu varētu būt veicis
saistībā ar Votergeitas ielaušanos.
Ko?
Esmu nolēmis, ka valsts interesēs būtu
netiesāt bijušos politiskos oponentus
krimināltiesību sistēmā.
Neiedomājies skatīties uz mani no augšas!
Man tava piedošana nav vajadzīga.
Man nevajag tavu atļauju, Dik.
Viss jau ir izlemts.
Labāk piesargies, Tedij!
Varbūt nepavadi tik daudz laika
Palmbīčā.
Iemaksāju rokasnaudu par to dzīvokli.
Ko?
Gordo, mēs par to runājām.
Man likās, mēs vienojāmies nepieņemt nopietnus lēmumus, kamēr neesmu atpakaļ.
Tā ir tikai iemaksa.
Tu nepateici puikām, vai ne?
Nē, protams, ne. Protams, ne. Tas...
Tas mums būs jādara kopā.
Nezinu, Treisa.
Man šķiet, tu skrien notikumiem pa priekšu.
Vēl pat nav zināms, kad mēs atgriezīsimies.
Zinu. Tādēļ negribēju to laist garām.
Lieliska cena, ideāla vieta -
blakus zēnu skolai, mūsu mājai, pat Džonsona kosmosa centram.
Tad varbūt tev uz turieni jāpārvācas?
Lai māja beidzot būtu tavā un Šīlas rīcībā?
It kā es gribētu to Šīlu. Viņa pat neprot gatavot.
O!
Klau! Kā tu domā, vai tu varētu slepus ielikt vēl vienu pudeli
nākamajā piegādes raķetē?
Nekādu... izredžu.
Piegādes raķetei es netieku ne tuvu.
Jauni drošības noteikumi.
FIB visur meklē komunistu spiegus.
Izsmiekls.
Ei! Kas tas?
Nē. Gordo, kas tas par troksni?
- Troksnis? - Jā.
Denija mazgājas.
Nu, neaizmirsti noberzt viņai muguru.
Es negribu kniebties ar Danielu.
Skaidrs?
Bija jauki ar tevi parunāt, Gordo.
Līdz nākamajai reizei.
Nepatikšanas paradīzē?
Piedod, Denij!
Tikai mieru, Gordo! Es arī negribu ar tevi kniebties.
Būs jāpameklē te augšā kāds dzīvoklis.
Kā jūs zināt, FIB palīdz izmeklēt
Saturn V katastrofu.
Cerēju, ka jūs varēsiet atbildēt uz dažiem jautājumiem.
Protams.
Mister Vilson, vai jūs Hjūstonā zināt Montrozas rajonu?
Jā, tas ir centrā, vai ne?
Tieši tā.
Vai bieži tur esat?
Vai jums tur dzīvo radinieki vai draugi?
Nē. Es nemēdzu tur iegriezties.
Tātad jūs nekad neesat bijis iestādījumā, ko sauc Bayou Landing?
Nedomāju vis.
Bayou Landing ir deju zāle.
Skaidrs.
Homoseksuāļiem.
Ak tā?
Mēs to novērojam jau vairākus mēnešus.
Tā apkaime ir kļuvusi par pulcēšanās vietu
radikāļiem un komunistu piekritējiem.
Tur apgrozās eiropieši,
baikeri, mākslinieki...
karojoši homoseksuāļi.
Hjūstonā?
Anonīms avots ziņoja, ka redzējis kādu, kas atbilst jūsu aprakstam,
ieejam šajā iestādījumā pagājušo sestdien
ap vieniem naktī.
Vai jūs ko tādu atceraties?
Es? Nē.
Esmu republikānis.
Un metodists.
Es nečupojos ar baikeriem, māksliniekiem vai karojošiem homoseksuāļiem.
Un kur tad jūs bijāt?
Pagājušo sestdien?
Mājās gultā.
Vai varat to pierādīt?
Pajautājiet manai draudzenei!
Tā būtu...
Elena Veiverlija.
Tiekaties trīs gadus.
Trīs gadi ir dikti ilgs laiks.
Vairums meiteņu jau būtu aizvilkušas vīrieti pie altāra.
Nu, Elena nav tāda kā vairums meiteņu.
Turklāt no valsts algas ir grūti iekrāt gredzenam.
Esmu drošs, ka jūs saprotat.
Domāju, ka saprotu.
Viņš var sagādāt nepatikšanas.
Es 50 reizes esmu kārtojis pielaides.
Es viņus pazīstu.
Un šis...
Šis lien no ādas laukā, lai atrastu NASA ziliķu sabatu, ko atmaskot.
Kāpēc viņam tas ir tik svarīgi?
Federāļi to uzskata par drošības risku.
Ja tev ir noslēpums, krievi var tevi šantažēt.
Viņš runās arī ar tevi,
un viņš centīsies pieķert tevi melos.
Netici nevienam viņa vārdam.
Nespēju noticēt. Vai tad...
Vai tad melošana FIB nav noziegums? Vai es izdarīšu kriminālnoziegumu?
Jā, izdarīsi.
Vai nu tā, vai...
vari viņiem izstāstīt patiesību.
Mūs abus patrieks no NASA
un pasaules priekšā pasludinās par izvirtušiem deģenerātiem.
Labi, tad laikam jāsaskaņo mūsu stāsti.
Kur bija mūsu pirmais randiņš?
HANTSVILA, ALABAMAS ŠTATS
Vai neienāksi?
Tā, esmu šeit. Nezinu, ko tu gribi, bet esmu šeit.
Vai nobrauci gar savu māju?
Jaunie īpašnieki priekšpagalmu ir galīgi... aizlaiduši.
- Lūdzu! - Ne visi var atļauties dārznieku.
Tev, piemēram, derētu pārkrāsot pastkastīti.
Tavs tēvs neizmantoja dārznieka pakalpojumus.
Par visu rūpējās pats. Līdz pašām beigām.
Viņam tas sagādāja prieku.
Viņš bija... labs cilvēks, tavs tēvs.
Tikai nesaki, ka mēs te runāsim par manu tēvu.
Centos runāt ar tevi viņa bērēs, bet tu aizgāji, nepateikusi ne vārda.
Man bija darbs.
Ko tas viss nozīmē?
Manas vakariņas.
Anna man atstāja sautējumu. Viņa aizveda Džozefu uz "Disneja pasauli".
Esi bijusi?
Volta iztēle ir vienreizīga. Dižs vīrs.
Žēl, ka nenodzīvoja tik ilgi, lai to redzētu.
Es nepalikšu uz vakariņām.
Domāju, man ir labs burgundietis, ko piedzert.
Hallo? Kur ir pazuduši zēni?
Esam šeit.
- Sveika, mamm! - Sveiks, mīļais!
Kas tas?
Koka mašīnu derbijs.
Koka mašīnu derbijs? Vai tad jau nepiedalījāties?
Tas bija pirms gada, mamm.
- Nekas. Laiks skrien vēja spārniem. - Jā.
Sacīkstes būs pēc trīs nedēļām,
bet es teicu puikām: ja grib paspēt, jāsāk tagad.
Pēc trīs nedēļām.
Desmitajā.
Dīka kabinetā ieskatījos tavā grafikā.
Tu būsi Māršala centrā, Apollo 25 kravas sagatavošanā,
bet es visu izdarīšu, labi?
- Paldies. - Protams.
Ei, Šein! Tā tu nogriezīsi sev roku.
Paņem galodu no tēta instrumentu kastes un uzasini nazi!
Jā, kundze.
Nu... Tas ir lieliski.
Paldies, ka aizvedi viņus uz bara sapulci.
Tā bija midzeņa sapulce, mamm. Bara sapulces ir reizi mēnesī.
Pareizi.
Denij, man šķiet, kāds aizmirsis izstāstīt mammai lielos jaunumus.
Es ieguvu Gaismas bultas zīmotni.
Ej tu nost! Tiešām?
O! Man likās tas prasa daudz laika.
- Vai atceries viņu midzeņa mammu Kerolu? - Jā.
Viņš esot izpildījis visas prasības
ātrāk, nekā viņa jelkad redzējusi.
Es ar viņu lepojos.
Es arī ar tevi lepojos, Denij.
Pastāstīšu tētim, kad ar viņu runāšu, labi?
Labi.
Domāju, mums jāiet. Kur tavs brālis? Kur Džimijs?
Viņš bija pārguris. Noliku Šeina gultā. Viņš ir aizmidzis.
Paldies.
- Ejam, dēls! - Vai nevaru palikt pa nakti?
Lūdzu! Es gribu kopā ar Šeinu taisīt sacīkšu mašīnu.
Mīļais, domāju, misis Boldvinai droši vien vajag atvilkt elpu.
Treisa, ir labi. Viss kārtībā.
Puikām ir divstāvu gulta, kur gulēt, tā nav problēma.
Un es gatavoju enčiladas. Paliec uz vakariņām!
Labprāt...
bet man rīt agri jāceļas.
Lai tev jautri iet! Un uzvedies labi, ja?
Es tevi mīlu.
- Paldies. - Nav par ko. Drīz tiksimies.
Tu tikpat kā neesi pieskārusies ēdienam. Anna būs sarūgtināta.
Nedari tā.
Anna ir jauka, laipna sieviete.
Negribu, ka tu manipulē ar mani viņas vārdā.
Kāpēc tev ir tik grūti vienkārši parunāt ar mani?
Pazīstu tevi praktiski visu savu mūžu.
Tu iemācījies spēlēt klavieres - lūk, tur.
Pēteris atnāca pie Jēzus un jautāja:
"Kungs, cikreiz man jāpiedod savam brālim, kas pret mani grēko?
Vai septiņas reizes?"
Jēzus atbildēja:
"Es tev saku - nevis septiņas, bet 77 reizes."
Vai to tu gribi?
Piedošanu, ja?
Labi. Piedodu tev visus tavus daudzos grēkus.
Kārtībā. Esam beiguši?
Vai varu dabūt ziņojumu, lai varu doties?
Es tikai gribu, lai tu paklausies, lai es varu izstāstīt.
Kaut ko svarīgu, ko tavs tēvs gribēja, lai zini.
Kāpēc viņš pats man to nepateica?
Kāpēc?
Viņam bija visas iespējas izstāstīt man visu, ko gribēja.
Visa dzīve.
Un tagad man jāuzklausa vārdi no aizsaules, kurus man pasaka kāds...
Kāds...
Mārgo, es tikai gribu izpildīt solījumu, ko devu ilggadējam draugam.
Vai tu man ļausi to izdarīt?
Mēs ar tavu tēvu iepazināmies fakultātes kluba bārā 1951. gada pavasarī.
Jums bija spraiga saruna par Mocartu un Štrausu,
un tā dzima skaista draudzība.
Es zinu šo stāstu.
Viņš bija izcils fiziķis.
Retas zināšanas par vielas īpašībām.
Vairākkārt mēģināju viņu pieņemt darbā pie Redstone raķetes,
bet viņš vienmēr atteicās. Vai zini, kāpēc?
Viņš bija mazs cilvēciņš ar mazām ambīcijām.
Nē. Viņš bija sagrauts cilvēks ar salauztiem sapņiem.
Šis viņu salauza.
Neizlikšos, ka saprotu viņa izjūtas,
un man noteikti bija citāds skatījums nekā viņam,
bet es vienmēr viņu cienīju.
Viņš tevi ļoti mīlēja. Tu viņam dzīvē biji vissvarīgākā...
Nedari to!
Necenties tagad pataisīt viņu labāku.
Viņam nekad neatradās laiks, ko man veltīt, un tagad -
"Tu viņam dzīvē biji vissvarīgākā." Lūdzu!
Tie ir fakti.
Tu nezināji šos faktus, kad biji bērns.
Tēvs gribēja, lai tu šos faktus zini,
bet nemācēja tev tos izstāstīt.
Paskaidrot, kāpēc dažreiz viņš bija atsvešināts.
"Dažreiz atsvešināts"? "Atsvešināts"?
Vai zini, kas manam tēvam bija svarīgs?
Viņa marku kolekcija.
Katru vakaru viņš precīzi pussešos pārnāca mājās, izdzēra divus martini.
Nevis vienu, nevis trīs, bet divus.
Atlikušo vakaru viņš pavadīja savā kabinetā
ar ierakstiem un marku kolekciju.
Un viss. Tā bija viņa dzīve. Nekā cita nebija.
Ne manas mātes, ne manis. Nekā.
Kad es absolvēju koledžu -
pirmā sieviete ģimenē no abām pusēm, starp citu, -
zini, ko viņš izdarīja?
Viņš man uzdāvināja galda kalendāru.
Tik svarīga es viņam biju.
Un tagad man jājūtas slikti, jo viņš nomira kā vientuļš vecs vīrs?
Es atvainojos.
Bet vai tavā Bībelē nebija rakstīts, ka tu pļausi to, ko sēsi?
Jā.
Un tavs tēvs pļāva vētru.
Kara laikā...
viņš veica kādu slepenu darbu valdības labā.
Viņš strādāja pie radiolokācijas sistēmām Armijas gaisa korpusā.
Es zinu, jo māte man par to pastāstīja.
Viņa tev neizstāstīja visu, jo nezināja.
Man viņš izstāstīja
tikai tāpēc, ka arī man bija pielaide valsts noslēpumiem un es biju zinātnieks.
Varbūt viņam likās, ka es varētu saprast viņa pieredzi.
1942. gadā viņš sāka darbu pie radiolokatora,
bet pēc nepilna gada viņam uzdeva kaut ko daudz lielāku.
Roberts Openheimers.
Tavs tēvs strādāja pie Manhatanas projekta.
Nav tiesa.
Šie ir viņa dokumenti.
Viņš strādāja kopā ar Džonu fon Neimanu, lai izgudrotu metodi,
kā plutonija kodolu varētu saspiest līdz kritiskajai masai
ar sfēriskas implozijas palīdzību.
Tas bija izcils darbs.
Tik sarežģītus aprēķinus
uzskatīja par neiespējamiem, kad viņi sāka.
Tieši viņu darbs noveda pie tā ieroča radīšanas, kas tika nomests uz Nagasaki.
- Fat Man. - Jā.
Bombardēšana uz tavu tēvu atstāja neizdzēšamu iespaidu.
Tā viņu satrieca līdz sirds dziļumiem.
Raugoties atpakaļ, viņam likās, ka ir līdzdalībnieks kādā šaušalīgā lietā.
Kādā ļaunā lietā.
Mēs ar viņu bieži spriedām par atombumbas morālajiem aspektiem.
Es centos viņam pateikt, ka viņš ir izglābis miljoniem dzīvību,
izvairoties no iebrukuma Japānā.
Viņš neklausījās.
Viņš norobežojās no pasaules.
Un no tevis. No tavas mātes.
Tikai mūža beigās viņš nolēma,
ka tev jāzina patiesība.
Bet viņš nespēja saņemt drosmi, lai tev to pateiktu.
Tāpēc...
viņš palūdza man, lai izstāstu to tev pēc viņa nāves.
Es te tā domāju.
Varbūt mums uz kādu laiku vajadzētu pārtraukt.
"Pārtraukt"?
Tevi satrauc tā FIB padarīšana, ja?
Jā.
Vēl kaut kas?
Nē, tas ir FIB dēļ un...
Es nezinu.
Pasaki!
Es nezinu, kurp šis virzās.
"Šis"?
Vai tu domāji šo?
Nezinu. Kurp tu gribētu, lai tas virzās?
Es nezinu.
Neesmu droša, ka tam vispār var būt nākotne.
Un, zini, tas...
Varbūt tas ir tikai...
Tikai posms. Skūpstīšanās ar meitenēm tev ir tikai posms?
Varbūt.
Jā, es to atceros.
Tas bija pirms astoņiem vai deviņiem gadiem.
Domāju, tas ir tikai tāds posms.
Kaut kas, ko es kādu laiku darīšu, un tad tas pāries.
Bet nepārgāja.
Tā ir mana būtība.
Es zinu. Es saprotu.
Bet tu - ko? Vai tu no tā izaugsi, Elena?
Nē, nav runa par izaugšanu no tā.
Es tā neteicu. Es tikai...
Man tas viss vēl ir pilnīgi jauns.
Dažreiz šķiet, ka tā nemaz neesmu es.
Ka, esot ar tevi, esmu kāda cita.
Es jūtos tāpat.
Arī es ar tevi jūtos citāda.
Vai tevi tas biedē?
Nē.
Vai drīkstu to paturēt?
Protams.
Paldies.
Un paldies, ka...
pastāstīji.
Vai varu dabūt tavu ziņojumu, lai varu doties?
Brauksi mājās jau šovakar? Tāls ceļš.
- Tu varētu palikt. - Nē.
Šis... taču...
neaizslauka prom to, kas starp mums ir.
Vai nesaproti? Tas, ko tu darīji karā...
nav tas pats, ko izdarīja mans tēvs.
Es nelūdzu šādu salīdzinājumu.
Atmetīsim šo ledainumu!
Es saskatīju tavu talantu, kad tu vēl biji maza meitene.
Vai atceries? Tu mocījies ar ģeometriju?
Nevajag!
Es tev pateicu, ka matemātika ir kā mūzika.
Nekad neaizmirsīšu tavu sejas izteiksmi.
Izbeidz!
Kad tu sāki apgūt klavierspēli,
bija tā, it kā pasaule tev pēkšņi būtu atvērusies.
Tu sāki saskatīt Dieva neredzamās aukliņas
un to, kā tās sasaista visuma konstrukcijas.
Es tev iedevu šo izpratni.
Iedrošināju tevi, izaicināju tevi un pamudināju, kad tavs tēvs to nespēja.
Nespēja... bet gribēja.
Es to novērtēju. Tiešām. Labi?
Paldies.
Vai ar to pietiek?
Tu iznieko savu talantu.
Iznieko Dieva dotās dāvanas.
- Man ir labi panākumi. - Bet ne tik labi, kā Airīnai Hendriksai.
Jā, es joprojām esmu informēts par to, kas notiek rančo.
- Es to sasniegšu. - Ko? Būsi lidojuma direktore?
Kāds ir tavs mērķis? Kur tu sevi redzi pēc 10 gadiem?
Pēc 10 gadiem es vadīšu NASA.
Nē, nevadīsi.
Būšu tiešs.
Tu neesi, kā saka, "komandas spēlētāja", Mārgo.
Tev ir daudz labu īpašību.
Prāts, intuīcija, viltība, apņēmība.
Es esmu misiju vadības komandā.
Jo es biju tavs padomdevējs.
Un nelaiķa Džīns Krancs bija pret tevi labvēlīgs.
Un tomēr - tev ir stāžs, pieredze, nevainojama kvalifikācija.
Kāpēc tevi nepaaugstināja par lidojuma direktori?
Kāpēc?
- Nezinu. - Zini gan.
Tāpēc, ka tu nespēlē spēli.
Tu neveido sociālās saiknes, kas ļautu tevi uzlūkot kā komandas spēlētāju.
Jo tu tās uzskati par triviālām un nesvarīgām,
uzstājot, ka nopelni un tikai nopelni
ir svarīgi, lai tiktu pie paaugstinājuma.
Tādēļ tu netiec un nekad netiksi uzskatīta par komandas līderi.
Paldies par motivējošo runu.
Gan es tikšu galā.
Vai beidzot iedosi to sasodīto ziņojumu?
Visu laiku acu priekšā.
Tavi klasiskie gājieni.
Šobrīd tavās rokās ir atslēga uz panākumiem.
Ko man darīt? Nosvītrot tavu vārdu un uzrakstīt savējo?
Nav svarīgi, kā vārds ir uz ziņojuma.
Svarīgi, kas notiks ar informāciju, ko tas atklāj.
Kādā ziņā?
Komisija uzskata, ka sprādzienu izraisīja otrās pakāpes LH2 vārsts.
- Tavuprāt, tas bija kaut kas cits? - Nē.
Vārsts ir vainīgs. Par to nav šaubu.
Jautājums - kāpēc tas bija bojāts?
Defekti ražošanas procesā.
Jā, bet atkal - kāpēc?
Vai zini, kāpēc tūkstošiem darbuzņēmēju un apakšuzņēmēju,
kas piegādā Saturn V detaļas,
ir izkaisīti pa visu valsts kontinentālo daļu?
Vai tā ir sagadīšanās,
ka tik daudzi atrodas nozīmīgākajos kongresa apgabalos?
NASA vārsta kontraktu slēdza ar nepareizo uzņēmumu politisku iemeslu dēļ?
Kad es, veicot šo analīzi, pārskatīju Saturn piegādes ķēdi,
mani samulsināja atklājums, ka LH2 vārstu ražoja Kirkland Aerospace,
uzņēmums, kas atrodas Rokfordā, Ilinoisā.
Es biju apmulsis, jo es atcerējos to kontraktu.
Es to uzticēju uzņēmumam no Kolorādospringsas sešdesmito gadu vidū.
Tad, 1973. gada sākumā, NASA mainīja darbuzņēmējus.
Tātad... kāpēc mainīja?
Tev nav jālasa ziņojums. Domā!
Kāpēc slēgt kontraktu ar uzņēmumu Ilinoisā?
Kādas politiskās intereses šajā štatā bija administrācijai,
kas 1973. gadā bija tikko sākusi darbu?
Grozījumi par vienlīdzīgām tiesībām.
Visi bija pārsteigti, ka republikāņu gubernators
pēkšņi sāka atbalstīt grozījumus.
Tu saki, tas bija tādēļ, ka NASA pārcēla kontraktu uz Ilinoisu?
Milzīgu kontraktu.
Un apgabalā, kur viņam vajadzēja atbalstu savai pārvēlēšanas kampaņai.
Tas viss ir ziņojumā.
Mans dievs!
Džīns nomira politiska balsojuma dēļ?
Ne tikai Džīns. Vēl vienpadsmit cilvēki.
Tu viņu pazini, jo viņš strādāja misiju vadības centrā,
bet es pazinu katru vīru tajā tornī.
Tas izraisīs skandālu NASA.
Kongresā. Baltajā namā.
Ja tas tiks publiskots.
Kāpēc lai netiktu? Komisijas ziņojums būs publisks.
Tā kā mans ziņojums var nodarīt lielu kaitējumu prezidentam,
administrators Vaizners to klasificēs kā augstākā līmeņa noslēpumu un noraks,
un tas vairs nekad netiks redzēts.
Es tam neticu.
Vaizners nav labākais administrators, kāds mums bijis, bet viņš nav tik cinisks.
Vaizners ir politisks ieliktenis.
Viņš ir lojāls tikai Kenedijam.
Viņš nepieļaus, ka Tedija dižo sasniegumu - grozījumu pieņemšanu -
aptraipa šāda neglīta politika.
Tātad... paliek tikai viens jautājums - kurš būs ieguvējs no šīs situācijas.
Ko tu gribi pateikt?
Ikviena politiskā sistēma ir netīra.
Un ikviena birokrātija ir korumpēta.
Vai tev viņam jāsaka?
- Viņš būs nikns. - Varbūt tev par to vajadzēja domāt,
pirms gāji dauzīt ūdens skaitītājus kopā ar Deniju Stīvensu.
Tā bija viņa ideja.
Neuzdrošinies apsūdzēt draugu, lai glābtu savu pēcpusi!
Mēs tevi tā neaudzinājām.
Lūdzu, nesaki tētim! Lūdzu!
Sēdi te un gaidi, līdz pasaukšu iekšā!
Nekusties! Skaidrs?
Jā, kundze.
Vai parunāji ar ārstu?
Līberu? Jā.
Ko viņš teica?
To pašu, ko pārējie ārsti.
Ir iespēja, ka tas var izdoties,
bet, protams, viņš nevar to garantēt.
Neviens nevar. Bet viņš ir labākais speciālists.
Nu, tu to darīsi?
Parunāsim par to, kad būsi mājās.
Man šobrīd pietiek, ar ko noņemties.
Nu labi.
Turklāt bez tevis es nemaz nevaru palikt stāvoklī.
Labāk nemēģini!
Tev viss kārtībā?
Kādā ziņā?
Viss kārtībā. Vienkārši garas dienas.
Bezgalīgi uzturēšanas darbi.
Nu... kur ir Šeins? Viņš ir tur?
Nē. Skautu sapulcē.
Koka mašīnu derbija laiks.
Man patīk koka mašīnu derbijs.
Kaut es varētu būt tur klāt!
Mēs arī to gribētu.
Zini, Šeins man viendien pajautāja:
"Kāpēc tētis nevar vienkārši atbraukt mājās?"
Es viņam paskaidroju, ka pēc raķetes sprādziena
nākamā apkalpe nevar doties jūs nomainīt.
Bet tu jau pazīsti Šeinu.
Viņš par NASA zina visu, un viņš teica:
"Vai tad uz virsmas nav LEM
un orbītā negaida komandmodulis?
Tā ir viņu glābšanas laiva.
Pasaki tētim, lai kāpj glābšanas laivā un brauc mājās."
Gudrs puika.
Jā.
Ko man viņam pateikt?
Pasaki, ka tas ir kā būt flotē.
Tev dod pavēli, un tev tā ir jāpilda.
Man ir dota pavēle atrasties šeit, līdz mani nomainīs.
To es arī darīšu.
Palikšu, līdz mani nomainīs.
Es viņam pateikšu.
- Sveiks, Bob! - Sveiks, Bob!
Sveiks, Bob!
Atvaino, acumirkli. Kas ir?
Piedod, ka pārtraucu.
Es tikko uzlādēju PLSS
un varu paspēt iziet dzīvokļa meklējumos,
pirms ķeramies pie "Sveiks, Bob!".
- Sveiks, Bob! - Sveiks, Bob!
Labi. Tikai šoreiz uzmani skābekli.
Kā tad, ser.
Ko nozīmē tas "sveiks, Bob!"?
Ā, jā.
Tas ir no Boba Ņūhārta šova.
Jums neaizsūtīja neko citu, ko skatīties?
Mēs lūdzām,
bet pagaidām ir tikai sešas Boba Ņūhārta sērijas.
Godīgi sakot, tā ir dienas labākā daļa.
Un katrreiz, kad kāds pasaka to frāzi,
mums visiem tā ir jāpasaka.
Pastulbi, zinu.
Un Gordo dzīvokļa meklējumi? Tas arī ir no seriāla vai...
Nē. Viņam patīk iet garās pastaigās.
Nez kādēļ sauc to par "dzīvokļa meklējumiem".
Izvēdina galvu.
Tas ir veselīgi.
Te augšā ir diezgan saspiesti.
Dažreiz vajag iziet laukā, saproti?
Mīļais, negribu tevi atraut no Boba un Emīlijas...
Un Hovarda un Džerija, un Kerolas.
- Es tevi mīlu. - Es arī tevi mīlu.
Tēvs tevī ir ļoti vīlies.
Sēdēsi mājās trīs nedēļas. Ejam!
Nu, doktors fon Brauns tiešām ir uzrakstījis pārliecinošu ziņojumu.
Ko jūs ar to iesāksiet?
Es zinu, šis uzdevums jums nebija viegls, Mārgo.
Un es gribu, lai zināt, ka izmeklēšanas komisija augstu novērtē
jūsu neizmērojamo personisko uzupurēšanos.
Un arī es to novērtēju.
Mister Vaizner...
vai doktora fon Brauna secinājumi tiks iekļauti
gala ziņojumā par Apollo 23 sprādzienu?
No šī brīža es šo ziņojumu klasificēju kā augstākā līmeņa noslēpumu.
Ar NASA administratora pilnvarām.
Jūs kā valsts darbinieci saista zvērests
neatklāt informāciju par šo ziņojumu
vai to, ka tāds vispār pastāv.
Pretējā gadījumā jūs tiesās par valsts noslēpuma izpaušanu
un piespriedīs 20 gadus federālajā cietumā.
Vai es izteicos skaidri, mis Medisone?
Ikviena sistēma ir korumpēta.
Es uztaisīju kopiju.
Varu likt jūs arestēt tūlīt pat.
Man ir draugs, kas to rīt no rīta nosūtīs The New York Times,
ja vien es personīgi nepateikšu, lai to nedara.
Ko jūs gribat?
To, ko esmu pelnījusi.
Lidojuma direktore.
Ne sarkanajā, ne baltajā, ne zilajā komandā nav vakanču.
Izkārtojiet!
Tev vajag šo.
To sauc par logaritmu lineālu.
ALGEBRAS PAMATI
Ienāc manā kabinetā pēc... 20 minūtēm, un es tev parādīšu, kā to lietot.
Paldies.
Kā tevi sauc?
Aleida.
Mani sauc Mārgo.
- Vai tu spēlē klavieres? - Nē.
Iemācīsies.
Neviens te vēl nebija bijis.
Neviens to vēl nebija redzējis.
Tagad es esmu.
Džeimstaunas bāze.
Atgriežos būdā.
Tulkojusi Aija Apse